**O să te-aștept**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O să te-aștept de-i iarnă sau e vară

Pe drumul neumblat, uitat de lume,

Tu să rămâi aceeași primăvară,

Eu să rămân același fără nume.

O să te-aștept cât marea o să cânte

Cu pescăruși și valuri de smarald,

Cât dorul încă vrea să mă frământe

Cât pieptul meu mai bate și e cald.

O să te-aștept sfios cu-n braț de stele

Să ți le prind în părul tău duios,

Tu să rămâi în gândurilor mele

Eu să rămân mereu misterios.

O să te-aștept de-acum o veșnicie

O să te caut pe pământ și nicăieri,

N-aș vrea să fie doar zădărnicie

Iubirea ce ți-o port de azi... de ieri.

O să te-aștept în somn și-n vise dulci

S-apari himeră-a sufletului meu,

De m-oi trezi din basmul cu năluci

Tu să rămâi în veci zeiță și eu zeu.